Το μεγάλο διάστημα αναμονής για την είσοδο στον αρχαιολογικό χώρο της Ακρόπολης πήγαν να εκμεταλλευτούν τουριστικοί πράκτορες της Αθήνας,

Η αρμόδια υπηρεσία του Ταμείου Αρχαιολογικών Πόρων διαπίστωσε ότι μέσω τουριστικής ιστοσελίδας πωλούνται εισιτήρια για επίσκεψη στον αρχαιολογικό χώρο της Ακρόπολης Αθηνών προσαυξημένα κατά 7 ευρώ, τα οποία έχουν αγοραστεί από ταξιδιωτικό γραφείο της Αθήνας.

Επειδή παρουσιάστηκαν μεμονωμένοι επισκέπτες στον αρχαιολογικό χώρο που διεκδικούσαν προτεραιότητα στην είσοδο γιατί είχαν προμηθευτεί ακριβότερα τα εισιτήρια από τη συγκεκριμένη ιστοσελίδα, το ΤΑΠ διευκρινίζει ότι καμία προτεραιότητα δεν εξασφαλίζεται σε μεμονωμένους επισκέπτες που αγοράζουν τα εισιτήρια τους από τη συγκεκριμένη, αλλά και από οποιαδήποτε άλλη ιστοσελίδα.